Diari Oficial de la Generalitat Valenciana


Sumari del DOGV 4016, del 07-06-2001 (2001/5269)

RESOLUCIÓ de 24 de maig de 2001, de la Direcció General de Centres docents, per la qual es modifiquen les resolucions de 23 d'abril 1998 i 5 d'abril de 2000, per les quals s'adscriuen col·legis d'Educació Primària a instituts/seccions d'Educació Secundària i centres de Primària a Secundària, a l'efecte de l'escolarització de l'alumnat d'Educació Secundària Obligatòria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4016

Data del DOGV
:   07-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5269


Data del document
:   24-05-2001

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * ensenyament públic
    * centre d'ensenyament
    * ensenyament primari
    * ensenyament secundari

RESOLUCIÓ de 24 de maig de 2001, de la Direcció General de Centres docents, per la qual es modifiquen les resolucions de 23 d'abril 1998 i 5 d'abril de 2000, per les quals s'adscriuen col·legis d'Educació Primària a instituts/seccions d'Educació Secundària i centres de Primària a Secundària, a l'efecte de l'escolarització de l'alumnat d'Educació Secundària Obligatòria. [2001/A5269]
  
Atés que està prevista la incorporació, per al curs 2001/2002, d'alumnat de primer cicle d'Educació Secundària Obligatòria a instituts d'Educació Secundària a diversos municipis de la Comunitat, atesa la creació de nous centres i atesa també la conveniència de realitzar una oferta de llocs escolars que responga més adequadament a les necessitats, és procedent modificar les resolucions de 23 d'abril de 1998 (DOGV núm. 3.232, de 29 d'abril) i 5 d'abril de 2000 (DOGV núm. 3.729, de 12 d'abril), per les quals s'adscriuen col·legis d'Educació Primària a instituts/seccions d'Educació Secundària i centres de Primària a Secundària, a l'efecte de l'escolarització de l'alumnat d'Educació Secundària Obligatòria.
  
Per tot això, resolc:
  
Modificar l'annex I de la resolució de 23 d'abril de 1998 i l'annex i resolució de 5 d'abril de 2000, per els quals s'adscriuen centres d'Educació Primària a centres d'Educació Secundària a l'efecte d'escolarització de l'alumnat en els termes que s'indica en l'annex de la present resolució.
  
DISPOSICIONS ADDICIONALS
  
Primera
  
La present resolució s'inscriurà en el Registre de Centres Docents de la Comunitat Valenciana.
  
Segona
  
La Direcció Territorial de Cultura i Educació determinarà, als centres d'Educació Secundària objecte d'esta normativa d'adscripció, el nombre de llocs escolars d'Educació Secundària Obligatòria per a l'escolarització de l'alumnat procedent dels col·legis i centres de Primària adscrits.
  
DISPOSICIONS FINALS
  
Primera
  
Esta resolució entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits als processos d'escolarització del curs 2001/02.
  
Segona
  
Contra la present resolució, que no posa fi a la via administrativa, podrà interposar-se recurs d'alçada davant el conseller de Cultura i Educació en el termini d'un mes, comptat a partir de l'endemà de la publicació de la Resolució en el Diari Oficial de la Generalitat Valenciana, d'acord amb el que s'establix en els articles 114.1 i 115.1 de la Llei 30/1992, del Règim Jurídic de les Administracions Públiques i del Procediment Administratiu Comú. Tot això sense perjuí que se'n puga exercir qualsevol altre que s'estime oportú.